5. ΝΟΜΟΣ υπ’ αριθ. 561 της 12 Φεβρ./5 Μαρτ. 1948 Περί προσθήκης του καλωδιακού πλοίου «Θαλής ο Μιλήσιος» εις τον τεχνικόν εξοπλισμόν της Υπηρεσίας των ΤΤΤ. προς συντήρησιν και επέκτασιν του δικτύου υποβρυχίων Τ.Τ. καλωδίων. Άρθρ.1.-Το υπό του Υπουργείου των ΤΤΤ προσκτηθέν καλωδιακόν πλοίον «Θαλής ο Μιλήσιος» προστίθεται εις τον τεχνικόν εξοπλισμόν του Υπουργείου τούτου. Το καλωδιακόν τούτο πλοίον πλωτόν μέσον συντηρήσεως και επεκτάσεως του δικτύου υποβρυχίων ΤΤ καλωδίων διατίθηται αποκλειστικώς δια την αποκατάστασιν, συντήρησιν και επέκτασιν του δικτύου υποβρυχίων Τ.Τ. καλωδίων καθώς και την εφεξής κατάδυσιν νέων τοιούτων. Άρθρ.2.-Ως ιδιότυπον κρατικόν σκάφος το καλωδιακόν πλοίον «Θαλής ο Μιλήσιος» υπόκειται εις ειδικήν ρύθμισιν των ζητημάτων των αφορώντων την σύνθεσιν του πληρώματος καθώς και του επιβαίνοντος τεχνικού τηλεπικοινωνιακού προσωπικού. Β.Δ/μα εφ’ άπαξ εκδιδόμενον προτάσει των Υπουργών Οικονομικών, ΤΤΤ. και Εμπορικής Ναυτιλίας θέλει καθορίσει την σύνθεσιν καθώς και τα συναφή ζητήματα μισθοδοσίας και τροφοδοσίας. Το πλήρωμα ναυτολογείται κατά τα εν τω εμπορικώ ναυτικώ κρατούντα. Άρθρ.3.-Προς εκπλήρωσιν της αποστολής του πλοίου εγγράφονται εις τον Προϋπολογισμόν του Υπουργείου ΤΤΤ., αι απαιτούμεναι πιστώσεις α΄) δια την μισθοτροφοδοσίαν του πληρώματος, β΄) δια την κίνησιν του πλοίου, γ)δια τας επισκευάς και συμπληρώσεις, την συντήρησιν και αντικατάστασιν φθειρομένων ειδών αυτού, δ΄)δια την ασφάλισιν και ε΄) δια την προμήθειαν των αναγκαιόντων υλικών και εφοδίων. Δια την αντιμετώπισιν των συναφών ζητημάτων δύναται να συσταθή παγία προκαταβολή δια κοινής αποφάσεως των Υπουργών ΤΤΤ και Οικονομικών. Άρθρ.4.-Επιτρέπεται εις τον Υπουργόν των ΤΤΤ όπως δια Συμβάσεως υπ’ αυτού υπογραφομένης, μετακαλεί εκ του εξωτερικού επί συμβάσει το πολύ διετούς διαρκείας ειδικόν αλλοδαπόν μηχανικόν δια την υπηρεσίαν καταδύσεως και συντηρήσεως των υποβρυχίων καλωδίων και συστηματικήν εκπαίδευσιν ειδικού τεχνικού εκ Μηχανικών και τεχνιτών και εργατών ΤΤΤ προσωπικού. Επιτρέπεται επίσης όπως κατά την αυτήν διαδικασίαν μετακαλείται επί συμβάσει μονοετούς διαρκείας τεχνίτης ειδικευμένος εις συνδέσεις υποβρυχίων καλωδίων. Η μηνιαία αμοιβή εκάστου καθώς και οι λοιποί όροι της συμβάσεως καθορισθήσονται δια κοινής αποφάσεως των επί των ΤΤΤ. και Οικονομικών Υπουργών. Άρθρ.5.-Το καλωδιακόν πλοίον εξαρτάται απ’ ευθείας εκ του Υπουργείου ΤΤΤ. (Τεχνική Δ/νσις) η όλη δε αρμοδιότης δια την συντήρησιν και επέκτασιν του καλωδιακού συμπλέγματος ασκείται από την Τεχνικήν Διεύθυνσιν του Υπουργείου ΤΤΤ και το παρ’ αυτή Τμήμα Καλωδίων. Άρθρ.6.-Δια Β.Δ/τος προκαλουμένου υπό του Υπουργού των ΤΤΤ τίθεται εν εφαρμογή ο εκπονηθησόμενος υπό της αρμοδίας Υπηρεσίας «Κανονισμός εσωτερικής υπηρεσίας». Σελ. 433 Υποβρύχιος Τηλέγραφος 22.Ε.γ.5 22.Ε.γ.5 Υποβρύχιος Τηλέγραφος 